
Συντακτών Τ.Α.

ΔΕΛΤΙΟ ΤΥΠΟΥ
Ο πρόεδρος της ΚΕΔΚΕ κ. Νικήτας Κακλαμάνης απαντώντας σε ερώτηση δημοσιογράφου σχετικά με την επικείμενη  σταδιακή κατάργηση του τέλους παρεπιδημούντων  δήλωσε:

«Η συνάντηση των υπουργών κ.κ  Γ. Αλογοσκούφη και Α. Σπηλιωτόπουλου , σχετικά με το αίτημα των ξενοδόχων για την κατάργηση των τελών παρεπιδημούντων ουδεμία βάση μπορεί να έχει γιατί «ο πραγματικός ξενοδόχος» για το συγκεκριμένο θέμα είναι η ΚΕΔΚΕ. Η πολιτεία ας δώσει πρώτα τα υπεσχημένα, όπως τα 250 εκατομμύρια ευρώ μέχρι τέλος Αυγούστου, την ψήφιση των δύο διατάξεων που αφορούν τα τέλη κυκλοφορίας και τα ομόλογα από τους παρακρατηθέντες πόρους και όχι να κάνει πολιτική σε βάρος των ΟΤΑ και ερήμην αυτών. Ουδεμία συζήτηση δεχόμαστε πριν οριστικοποιηθεί το Σχέδιο Νόμου για τη Διοικητική Μεταρρύθμιση και ξεκαθαρίσει το νέο οικονομικό πλαίσιο που θα την αφορά. Η συζήτηση για το παραπάνω θέμα είναι άκαιρη και τορπιλίζει το διάλογο για τη Διοικητική Μεταρρύθμιση».

